MediaTek ผู้มีบทบาทสำคัญ ในระบบ 5G แทนที่ Huawei
ตั้งแต่ที่รัฐบาลสหรัฐอเมริกา สั่งแบน Huawei ในปี 2019 และบริษัทอเมริกันถูกห้ามไม่ให้ยุ่งเกี่ยวกับ Huawei เรื่องนี้ก็สร้างการเปลี่ยนแปลงให้กับวงการ ชิปรับสัญญาณ 5G จากเดิมที ที่ชิปตระกูล Kirin ของ Huawei เคยเป็นผู้เล่นคนสำคัญ กลับต้องตกที่นั่งลำบาก เพราะโดนสหรัฐอเมริกาแบน ซึ่งอานิสงส์จากเรื่องนี้ ก็ตกมาที่บริษัทออกแบบชิป 5G รายอื่น ๆ  หนึ่งในนั้นก็คือ “MediaTek” MediaTek เป็นใคร ทำไมถึงก้าวขึ้นมาเป็นผู้เล่นคนสำคัญ ในวงการชิป 5G ลงทุนแมนจะเล่าให้ฟัง
4 ก.ค. 2564

MediaTek ผู้มีบทบาทสำคัญ ในระบบ 5G แทนที่ Huawei /โดย ลงทุนแมน
ตั้งแต่ที่รัฐบาลสหรัฐอเมริกา สั่งแบน Huawei ในปี 2019
และบริษัทอเมริกันถูกห้ามไม่ให้ยุ่งเกี่ยวกับ Huawei
เรื่องนี้ก็สร้างการเปลี่ยนแปลงให้กับวงการ ชิปรับสัญญาณ 5G
จากเดิมที ที่ชิปตระกูล Kirin ของ Huawei เคยเป็นผู้เล่นคนสำคัญ
กลับต้องตกที่นั่งลำบาก เพราะโดนสหรัฐอเมริกาแบน
ซึ่งอานิสงส์จากเรื่องนี้ ก็ตกมาที่บริษัทออกแบบชิป 5G รายอื่น ๆ 
หนึ่งในนั้นก็คือ “MediaTek”
MediaTek เป็นใคร ทำไมถึงก้าวขึ้นมาเป็นผู้เล่นคนสำคัญ ในวงการชิป 5G
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
MediaTek ก่อตั้งเมื่อปี 1997 ทำธุรกิจออกแบบ และจัดจำหน่ายชิปสำหรับอุปกรณ์อิเล็กทรอนิกส์
โดย MediaTek เป็นบริษัทลูกของ UMC (United Microelectronics Corporation) หนึ่งในบริษัทผลิตชิปยักษ์ใหญ่ในไต้หวัน
เดิมที MediaTek มีหน้าที่หลักคือรับออกแบบชิป 
และให้บริษัทแม่อย่าง UMC เป็นผู้ผลิตชิปที่ออกแบบ
โดยเริ่มจากการผลิตชิปควบคุมการทำงานของแผ่น CD, DVD, Blue-ray แล้วต่อมาจึงได้เริ่มหันเข้าสู่ธุรกิจผลิตชิปควบคุมการทำงานของทีวีดิจิทัล
จนในปี 2017 MediaTek เริ่มเข้าสู่ธุรกิจผลิตชิปสำหรับสมาร์ตโฟน 
คือชิปตระกูล Helio เพื่อมาเจาะตลาดชิปสำหรับแบรนด์สมาร์ตโฟนต่าง ๆ นอกเหนือจากตลาดเจ้าเดิม อย่าง Snapdragon ของ Qualcomm และ Exynos ของ Samsung
จุดเปลี่ยนสำคัญ ที่ทำให้ MediaTek กลายเป็นผู้เล่นคนสำคัญในตลาดนี้
คือการเข้ารับตำแหน่งของ CEO คนปัจจุบัน ที่ชื่อว่าคุณ Rick Tsai
คุณ Rick Tsai อดีตเคยเป็น COO ของ TSMC บริษัทรับผลิตชิปรายสำคัญของโลกสัญชาติไต้หวัน
สิ่งแรกที่เขาทำหลังเข้ามารับตำแหน่งคือ 
ลดการพึ่งพาบริษัทแม่อย่าง UMC ที่ก่อนหน้านี้ เป็นผู้ผลิตชิปรายหลักให้กับ MediaTek
เขามองว่า เทคโนโลยีและประสิทธิภาพในการผลิตชิปของ UMC ยังไม่สามารถเทียบเคียงกับ TSMC ได้ 
คุณ Rick Tsai จึงหันไปเลือกใช้บริการ TSMC ให้เป็นผู้ผลิตชิปหลัก ให้กับ MediaTek แทน
อีกจุดเปลี่ยนสำคัญตามที่ได้เกริ่นไปตอนต้นเรื่องก็คือ การที่สหรัฐอเมริกาแบน Huawei
ซึ่งมาตรการที่ออกมา ส่งผลให้สมาร์ตโฟนของ Huawei มียอดขายที่ลดลง
จากเดิม Huawei ครองส่วนแบ่งตลาดสมาร์ตโฟน อันดับ 3 รองจาก iPhone และ Samsung 
กลายเป็นว่า ต้องเสียส่วนแบ่งตลาดให้กับแบรนด์สมาร์ตโฟนมาแรงจากจีนรายอื่น อย่างเช่น Xiaomi, Oppo, Vivo, Realme
ประเด็นก็คือ สมาร์ตโฟนแบรนด์ Xiaomi, Oppo, Vivo ใช้ชิปประมวลผล ที่ออกแบบโดย 3 บริษัทคือ MediaTek, Qualcomm และ Samsung ซึ่งครองส่วนแบ่งในตลาดชิปออกแบบ รวมกันกว่า 60%
MediaTek ยังเป็นหนึ่งในกลุ่มบริษัทเทคโนโลยีสื่อสารของไต้หวัน 
ที่ได้เข้าร่วมโครงการ Clean Network ของสหรัฐอเมริกา
ซึ่งโครงการ Clean Network คือโครงการที่ทางสหรัฐอเมริกาเคลมว่า ช่วยส่งเสริมการสร้างเครือข่ายการสื่อสารที่ปลอดภัย ให้ความสำคัญกับเรื่องความเป็นส่วนตัวกับผู้ใช้งาน
นอกจากนั้น MediaTek ยังเป็นบริษัทออกแบบชิปเจ้าแรก ๆ 
ที่ร่วมมือกับ HiSilicon ซึ่งเป็นบริษัทที่ออกแบบชิปของ Huawei ในการพัฒนาชิปสำหรับอุปกรณ์ส่งสัญญาณอินเทอร์เน็ตในระบบ 5G ทำให้ MediaTek ได้องค์ความรู้ในเรื่องพัฒนาชิป 5G มาพัฒนาต่อ
การเข้าสู่ยุคของการสื่อสารระบบ 5G 
ทำให้มีความต้องการที่จะเปลี่ยนมาใช้สมาร์ตโฟนรุ่นใหม่มากขึ้น 
ซึ่งจากจุดนี้ ก็เป็นตัวผลักดันให้เกิดการขายชิปสมาร์ตโฟน ตระกูล Dimensity ของ MediaTek สำหรับเป็นส่วนประกอบของสมาร์ตโฟน ตั้งแต่ระดับกลาง ไปจนถึงระดับสูง
ที่น่าสนใจคือ แบรนด์สมาร์ตโฟนสัญชาติจีนอย่าง Xiaomi, Oppo, Vivo ที่ส่วนใหญ่เลือกใช้ชิปของทั้ง MediaTek และ Qualcomm ก็กำลังมียอดขายเติบโตขึ้นเรื่อย ๆ
ทำให้ยอดขายชิปของทั้ง MediaTek และ Qualcomm ขยายตัวตามไปด้วยเช่นกัน
ซึ่งทาง MediaTek มีข้อได้เปรียบในเรื่องราคาขายชิป กว่า Qualcomm อยู่เล็กน้อย 
เพราะ MediaTek ขายชิประบบ 5G ในราคาไม่ถึง 100 ดอลลาร์สหรัฐ ซึ่งมีราคาถูกกว่า ชิปตระกูล Snapdragon ของ Qualcomm ที่กำหนดราคาอยู่ที่ประมาณ 120-140 ดอลลาร์สหรัฐ
เรื่องนี้ทำให้ไตรมาสแรกปี 2021 ที่ผ่านมา
MediaTek ทำยอดขายชิปสมาร์ตโฟนเบียดเอาชนะ Qualcomm ได้สำเร็จ
โดยจากข้อมูล Counterpoint Research 
ไตรมาสแรก ปี 2021 MediaTek ครองส่วนแบ่งในตลาดส่งมอบชิปสมาร์ตโฟน 37% ตามด้วย Qualcomm 31%
อีกเรื่องที่น่าสนใจก็คือ Qualcomm เลือก Samsung เป็นผู้ผลิตชิปให้
ส่วนทางด้าน MediaTek นั้นเลือก TSMC ที่มีเทคโนโลยีขั้นสูงกว่า เป็นผู้ผลิตชิปให้
เราจะเห็นได้ว่า การที่ MediaTek เปลี่ยนมาใช้บริการ TSMC ให้มาเป็นผู้ผลิตชิปรายหลักให้ จากเดิมที่ใช้บริการบริษัทแม่อย่าง UMC ถือเป็นหนึ่งจุดเปลี่ยนสำคัญ ที่ทำให้ MediaTek มีข้อได้เปรียบในเรื่องศักยภาพการแข่งขันในตลาดชิป 5G
ผลประกอบการ ย้อนหลัง 3 ปี ของ MediaTek 
ปี 2018 รายได้ 238,057 ล้านบาท กำไร 23,632 ล้านบาท
ปี 2019 รายได้ 280,281 ล้านบาท กำไร 26,219 ล้านบาท
ปี 2020 รายได้ 366,708 ล้านบาท กำไร 46,577 ล้านบาท
โดยที่ปี 2020 รายได้และกำไรของ MediaTek เติบโตอย่างก้าวกระโดด 
ปัจจัยสำคัญก็เพราะ ยอดขายของบรรดาสมาร์ตโฟนอย่าง Xiaomi, Oppo, Vivo ที่เพิ่มสูงขึ้นมากมาแทนที่ Huawei ที่โดนทางสหรัฐอเมริกาแบน ซึ่งสมาร์ตโฟนแบรนด์เหล่านี้ ก็เป็นลูกค้าที่สั่งซื้อชิป รายสำคัญของ MediaTek
แต่ความท้าทายของผู้ออกแบบชิปอย่าง MediaTek และอีกหลาย ๆ รายในตอนนี้
ก็คงหนีไม่พ้น ความต้องการชิปที่เพิ่มขึ้นมากจากทั่วโลก จนเกิดปัญหาชิปขาดแคลน
จนซัปพลายเออร์คนสำคัญของ MediaTek ในตอนนี้อย่าง TSMC ก็มีออร์เดอร์อยู่ล้นมือ จนผลิตกันไม่ทันแล้ว..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References:
-
-
-
-
-
-
-
-
-